- Hindi News
- National
- पानी मांगने के बहाने घर में घुसा था युवक, विरोध किया तो केरोसिन डालकर महिला को आग लगाई
पानी मांगने के बहाने घर में घुसा था युवक, विरोध किया तो केरोसिन डालकर महिला को आग लगाई
पथरिया थाना क्षेत्र निवासी एक महिला को दुराचार के प्रयास का विरोध करने पर केरोसिन डालकर आग लगाने मामला सामने आया है। पीड़ित महिला के परिजन एक युवक पर जलाने का आरोप लगा रहे हैं।
घटना 28 फरवरी की रात की है। जानकारी अनुसार 28 वर्षीय महिला को आग से जलने पर गंभीर हालत में 28 फरवरी की रात जिला अस्पताल लाया गया था। जहां से उसे जबलपुर रैफर कर दिया गया था। जबलपुर से परिजन महिला को वापस जिला अस्पताल लेकर आए, जहां एक युवक पर आग लगाने का आरोप लगा रहे हैं। वहीं पीड़ित महिला की छह साल की बेटी भी एक व्यक्ति पर आग लगाने एवं मां बेटी को धमकाने की बात कह रही है।
जबलपुर में बयान हो गए हैं: जबलपुर से लाकर महिला को जिला अस्पताल में भर्ती कराया गया है। जहां महिला के परिजन उसके बयान कराने को लेकर दिनभर पुलिस के चक्कर लगाते रहे। लेकिन पुलिस का कहना है कि महिला के बयान जबलपुर में हो चुके हैं। इसलिए यहां बयान लेने का कोई मतलब नहीं हैं। पथरिया थाना प्रभारी एएसआई राजेंद्र शर्मा ने बताया कि घटना के बाद महिला को जिला अस्पताल लाया गया था जहां से उसे जबलपुर रैफर कर दिया गया था। जहां उसके मजिस्ट्रियल बयान हो चुके हैं। महिला ने केरोसिन की डिब्बी लुढ़कने से जलना बताया है। बयान सील बंद होकर न्यायालय में चले जाते हैं। लेकिन जबलपुर पथरिया थाने से एक एसआई गया था जिसने भी केरोसिन की डिब्बी लुढ़कने से जलने की बात महिला द्वारा कही जाना बताया था। लेकिन अब महिला आरोप लगा रही है और बयान बदल रही है। लेकिन फिर भी एसआई पूनानंद मिश्रा को बयान लेने जिला अस्पताल भेजा है।
किसी को बताया कि पापा का भी यही हाल कर देंगे
पीड़िता के पिता ने बताया कि ओमकार पटेल नाम का व्यक्ति 28 फरवरी को उनकी बेटी के घर पानी मांगने के बहाने आया था और घर में घुसकर केरोसिन डालकर बेटी को आग लगा दी थी। इसके बाद गंभीर हालत में उसे पथरिया अस्पताल ले गया था, जहां से जिला अस्पताल लेकर आया था। उन्होंने बताया कि पीड़िता के परिवार की आर्थिक स्थिति ठीक नहीं है, इसलिए उसका पति मथुरा में मजदूरी करने गया था और बड़ा बेटा हम लोगों के साथ रहता है। मां और बेटी घर पर अकेली थीं इसकी का फायदा उठाकर ओमकार घर में घुसा था और घटना को अंजाम दिया। इसमें उसका हाथ भी झुलसा है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva